Diari Oficial de la Generalitat Valenciana


Sumari del DOGV 5657, del 11-12-2007 (2007/14411)

ORDRE de 14 de juny de 2007, de la Conselleria de Territori i Habitatge, per la qual s'aprova la delimitació parcial del camí ramader assagador Reial de la Manxa o de Sant Joan, al seu pas pel terme municipal de Venta del Moro (tram Ii-B: des del límit de la finca coneguda com El Purgatorio fins al terme municipal de Villargordo del Cabriel) i del camí ramader assagador Reial de la Manxa a València al terme municipal de Villargordo del Cabriel, a la província de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5657

Data del DOGV
:   11-12-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/14817


Data del document
:   14-06-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Descriptors 

:   * Villargordo del Cabriel
    * legislació
    * via rural

ORDRE de 14 de juny de 2007, de la Conselleria de Territori i Habitatge, per la qual s'aprova la delimitació parcial del camí ramader assagador Reial de la Manxa o de Sant Joan, al seu pas pel terme municipal de Venta del Moro (tram Ii-B: des del límit de la finca coneguda com El Purgatorio fins al terme municipal de Villargordo del Cabriel) i del camí ramader assagador Reial de la Manxa a València al terme municipal de Villargordo del Cabriel, a la província de València. [2007/14277]  
Vist l'expedient de delimitació del tram II-B: delimitació parcial del camí ramader assagador Reial de la Manxa o de Sant Joan (tram que va des del límit de la finca El Purgatorio fins al terme municipal de Villargordo del Cabriel) al terme municipal de Venta del Moro i la delimitació del camí ramader assagador Reial de la Manxa a València al terme municipal de Villargordo del Cabriel, instruït per la Direcció General de Gestió del Medi Natural de la conselleria de Territori i Habitatge, a fi de consolidar el caràcter de domini públic d'aquests  
Vist que la delimitació s'ajusta a la classificació dels camins ramaders del terme municipal de Venta del Moro, que va ser aprovada per Ordre ministerial de data 5 de desembre de 1956 i publicada en el Boletín Oficial del Estado, núm. II, d'11 de gener de 1957, i a la classificació dels camins ramaders del terme municipal de Villargordo del Cabriel, que va ser aprovada per l'Ordre ministerial de data 10 d'octubre de 1979, i publicada en el Boletín Oficial del Estado, núm. 263, de 2 de novembre de 1979  
Vist que en data 23 de desembre de 2002 (BOE 22.01.03), es va subscriure un conveni entre el Ministeri de Medi Ambient i la conselleria de Medi Ambient de la Generalitat Valenciana, per a l'execució del projecte de delimitació, amollonament i senyalització dels camins ramaders del corredor de la Vall del Cabriol - Albufera de València (ramal meridional) als termes municipals de Camporrobles, Fuenterrobles, Venta del Moro, Villargordo del Cabriel, Requena, Cortes de Pallás, Yátova, Dos Aguas, Tous, Catadau, Alfarp, Carlet, l'Alcúdia, Algemesí, Guadassuar, Albalat de la Ribera i Sueca  
Vist que mitjançant una Resolució de 7 de juliol de 2003 de la conselleria de Territori i Habitatge es va autoritzar l'inici dels expedients de delimitació dels terrenys dels camins ramaders inclosos en el conveni subscrit en data 23 de desembre de 2002 (BOE 22.01.03), entre el Ministeri de Medi Ambient i la conselleria de Medi Ambient de la Generalitat  
Vist que dins del període d'informació pública a què va ser sotmés l'expedient, van ser presentades per al tram II-B (assagador Reial de la Manxa o de Sant Joan, des del límit de la finca El Purgatorio fins al terme municipal de Villargordo del Cabriel, al terme municipal de Venta del Moro i sssagador Reial de la Manxa a València al terme municipal de Villargordo del Cabriel) set al·legacions, per:  
Sr. Miguel Crespo López, Sra. Gumersinda Crespo López, Sra. Rosario Crespo López i - - Sr. Feliciano Ferrer López  
Sra. Maria Loreto Giménez Crespo  
Sr. Manuel Navarro Soriano  
Sr. Mariano Cárcel Navarro  
Sr. Ignacio Latorre Zacarés  
Sr. José Pablo López García  
Sr. Rafael Talavera Martínez  
Vist que la Direcció General de Gestió del Medi Natural proposa l'aprovació de la delimitació del tram II-B (assagador Reial de la Manxa o de Sant Joan, des del límit de la finca El Purgatorio fins al terme municipal de Villargordo del Cabriel, al terme municipal de Venta del Moro i assagador Reial de la Manxa a València al terme municipal de Villargordo del Cabriel) d'acord amb els termes que figuren en l'expedient  
Vist l'informe de l'Àrea Jurídica de la conselleria de Territori i Habitatge  
Atés que s'han complit en l'expedient els tràmits assenyalats per la Llei 3/1995, de 23 de març, de camins ramaders, i per la Llei 30/1992, de 26 de novembre, modificada per la Llei 4/1999, de 13 de gener, reguladora del règim jurídic de les administracions públiques i del procediment administratiu comú, i la resta de legislació aplicable al cas.  
Atés el que disposa el Decret 8/2004, de 3 de setembre, del president de la Generalitat, per mitjà del qual s'assignen competències a la Presidència i a les conselleries amb competències executives, i en la Llei 14/2003, de 10 d'abril, de patrimoni de la Generalitat Valenciana, correspon a la conselleria de Territori i Habitatge l'aprovació de la delimitació dels camins ramaders, resolc:  
Article 1  
Aprovar la delimitació del tram II-B: delimitació parcial del camí ramader assagador Reial de la Manxa o de Sant Joan (tram que va des del límit de la finca El Purgatorio fins al terme municipal de Villargordo del Cabriel) al terme municipal de Venta del Moro i la delimitació de l'assagador Reial Manxec a València al terme municipal de Villargordo del Cabriel, d'acord amb la proposta de delimitació i els plànols que consten en l'expedient i les característiques del qual són les següents:  
Longitud delimitada: 13,200 km  
Amplària: 75 m  
Superfície delimitada: 990.000 m²  
Article 2  
Desestimar les següents al·legacions presentades basant-se en els motius que s'indiquen:  
- Sr. Miguel Crespo López, Sra. Gumersinda Crespo López, Sra. Rosario Crespo López i Sr. Feliciano Ferrer López, presenten un únic escrit d'al·legacions, exposant la conveniència i la necessitat de reduir l'amplària del camí ramader, canviant la categoria d'assagador a sendera. També al·leguen que les parcel·les afectades per la proposta de la delimitació estan inscrites en el Registre de la Propietat.  
- La Sra. Maria Loreto Giménez Crespo presenta un escrit sol·licitant la data a partir de la qual la vinya que es troba en la parcel·la 011/12, afectada per la delimitació, pot ser explotada sense problemes com també quin serà el règim de contribució d'aquesta superfície. La titular de la parcel·la a què es refereix l'al·legant és la Sra. Gumersinda Crespo López, i no aporta la Sra. Maria Loreto Giménez Crespo cap prova sobre la propietat o l'interés en dret de la parcel·la afectada.  
- El Sr. Manuel Navarro Soriano i el Sr. Mariano Cárcel Navarro presenten dues al·legacions independents però amb el mateix contingut basant-se que els plànols presentats en la proposta de delimitació i els plànols que es van presentar en l'acte de fitació no coincideixen. La parcel·la per la qual al·lega el Sr. Mariano Cárcel Navarro apareix en les dades cadastrals com a propietat del Sr. Nicolás Monsalve Gómez. L'al·legant aporta prova sobre la propietat de la parcel·la afectada.  
- El Sr. Ignacio Latorre Zacarés, en nom de sa mare, la Sra. Maria Amparo Zacarés Vicente, actual usufructuària per ser la viuda del Sr. Victorio Latorre Castillo, al·lega que l'assagador reial discorre fora dels límits definits pel cadastre de la parcel·la 011/87 del terme municipal de Venta del Moro.  
- El Sr. José Pablo López García va presentar un escrit sol·licitant que el traçat de l'assagador al pas per la parcel·la 047/25 al terme municipal de Venta del Moro, es desplace cap al nord de manera que deixe lliure aquesta parcel·la, així mateix manifesta que les parcel·les que es veurien afectades per aquest canvi són actualment de la seua propietat.  
- El Sr. Rafael Talavera Martínez, al·lega la necessitat de reduir l'amplària del camí ramader, canviant la categoria d'aquest d'assagador a sendera.  
Pel que fa a les al·legacions formulades en la fase d'exposició pública respecte a la possibilitat de reduir l'amplària de l'assagador presentada pel Sr. Rafael Talavera Martínez, el Sr. Miguel Crespo López, la Sra. Gumersinda Crespo López, la Sra. Rosario Crespo López i el Sr. Feliciano Ferrer López, ja exposades, cal dir que:  
Tenint en compte el que estableix l'art. 8.1 de la Llei 3/1995, de 23 de març, de camins ramaders, la finalitat de la delimitació és la definició dels límits dels camins ramaders de conformitat amb el que estableix l'acte de la classificació. Aquesta classificació es va establir en l'Ordre ministerial de data 5 de desembre de 1956, que aprova el projecte de classificació dels camins ramaders del terme municipal de Venta del Moro, establint l'amplària de l'assagador Reial de la Manxa o de Sant Joan en 75,22 metres. Així mateix, en l'art. 4.1 de la Llei 3/1995, de 23 de març, de camins ramaders, es defineixen els assagadors com aquelles vies l'amplària de les quals no excedisca dels 75 metres.  
La reducció de l'amplària legal d'un camí ramader requereix d'un procediment previ de desafectació, que és independent d'un procediment de delimitació.  
Respecte al fet que les parcel·les afectades per la delimitació estiguen inscrites en el Registre de la Propietat cal ressenyar que la inscripció registral d'una finca dóna fe de la titularitat jurídica real sobre aquesta i la seua funció és donar seguretat al trànsit jurídic immobiliari, i no pot existir una representació gràfica del domini diferent de l'objecte del domini en si. És a dir, l'objecte del Registre de la Propietat no és la finca registrada sinó el domini o els drets reals constituïts sobre aquesta. Al respecte la descripció que de les finques registrals es fa en el foli registral escau la declaració del titular registral, en conseqüència la determinació gràfica del domini depén, en última instància, de la voluntat de l'amo de la finca. De fet, aquesta grafia és una operació jurídica de qualificació per part del registrador i no una operació tecnicotopogràfica.  
La determinació gràfica del domini registral no ofereix en cap cas detall de la localització geogràfica exacta en la qual es troba la finca en qüestió, sinó que pretén la identificació de la finca registral, de la porció de terreny delimitada per un domini; no pretén la descripció exhaustiva d'aquesta. D'altra banda, tenint en compte el que estableix l'art. 8.3 de la Llei 3/1995, de 23 de març, de camins ramaders, la delimitació aprovada declara la possessió i la titularitat demanial a favor de la Comunitat Autònoma, i no poden prevaldre les inscripcions del Registre de la Propietat davant de la naturalesa demanial dels béns delimitats. A més, l'art. 8.4 de la mateixa llei assenyala que la resolució d'aprovació de la delimitació serà títol suficient per a rectificar situacions jurídiques registrals contradictòries amb la delimitació. Tot això sense oblidar el caràcter de domini públic que gaudixen els camins ramaders, establit en l'art. 2 de la Llei 3/1995, de 23 de març, que estableix que els camins ramaders són béns de domini públic de les comunitats autònomes i, en conseqüència, inalienables, imprescriptibles i inembargables.  
Quant a la sol·licitud de la Sra. Maria Loreto Giménez Crespo, cal tenir en compte el que estableix l'art. 8.1 de la Llei 3/1995, de 23 de març, de camins ramaders, segons el qual, la finalitat de la delimitació és la definició dels límits dels esmentats camins. A més, l'art. 8.2 de la mateixa llei assenyala que en l'expedient de delimitació s'haurà d'incloure la llista d'intrusions, i no és objecte del procediment de delimitació el pronunciament sobre les actuacions posteriors sobre les intrusions identificades. Tot això sense oblidar el caràcter de domini públic que tenen els camins ramaders, establit en l'art. 2 de la Llei 3/1995, de 23 de març.  
En relació amb les al·legacions presentades pel Sr. Manuel Navarro Soriano i el Sr. Mariano Cárcel Navarro on manifesten que el plànol corresponent a les parcel·les de la seua propietat del terme municipal de Venta del Moro presentat en la proposta de delimitació i el plànol que es va presentar en l'acte de fitació corresponent i amb el que els manifestants estaven d'acord, no coincideixen; cal dir que els plànols que es van presentar en l'acte de fitació arreplegaven el traçat provisional de la via, per la qual cosa poden presentar canvis en el traçat del camí ramader una vegada exposats en la proposta de delimitació, segons el que s'ha recollit i vist en camp el dia de la fitació.  
La principal funció de l'acte de fitació de la delimitació de camins ramaders és la comprovació in situ dels seus traçats. Aquests traçats són obtinguts en gabinet a partir d'un minuciós estudi dels camins ramaders que s'han de delimitar i replantejats en camp per mitjà d'estaquetes. A aquest acte de fitació, són convocats tots aquells interessats i titulars que, d'una manera o d'una altra, puguen veure's afectats pel procediment de la delimitació. Durant el recorregut del traçat proposat es pren nota de totes aquelles objeccions que es presenten a la proposta per part dels assistents. Aquestes objeccions, després del seu posterior estudi i en cas de resultar fonamentades, poden donar lloc a canvis en el traçat i, per tant, s'observen diferències entre els plànols de fitació i els plànols de la proposta de delimitació.  
Quant a l'al·legació del Sr. Ignacio Latorre Zacarés, amb caràcter previ es fa notar que l'actual parcel·la 011/87 del terme municipal de Venta del Moro no es troba representada en el plànol de cadastre antic referit pel manifestant al polígon 285, sinó que aquesta parcel·la es troba en el plànol pertanyent al polígon 281 del mencionat cadastre de l'any 1923.  
L'al·legació es fonamenta bàsicament en la grafia observada en els diversos plànols cadastrals i mapes existents de la zona. En aquest punt, cal ressenyar que el cadastre tracta de l'inventari de la riquesa territorial i no dóna fe del domini i la resta de drets reals immobiliaris. De fet, és habitual que apareguen parcel·les cadastrals a nom de desconeguts, o basades en l'aparença física, sense cap investigació sobre la seua configuració jurídica. El fet que una finca aparega tocant el camí ramader, ni prejutja ni condiciona l'extensió ni l'amplària d'aquest. Així mateix, els mapes topogràfics nacionals a l'escala en què estan representats els elements, no poden més que indicar l'existència del camí ramader, constituint un element més d'informació, junt amb tots aquells documents, testimonis orals, i visites a camp, que s'han tingut en compte per a l'elaboració de la proposta de delimitació.  
Dels plànols cadastrals, tant els antics com els actuals, ha de tenir en consideració que no estan representats els 75 metres legals que corresponen a la delimitació, és a dir, en els antics simplement es representa el seu recorregut sense especificar a escala l'amplària legal, i en els actuals, la superfície de camí ramader representada varia de manera aleatòria sent una representació del terreny no encadastrat per propietaris privats. A més, no aporten informació respecte a la seua ubicació en el terreny, només informació geomètrica i d'ús de sòl. Per tant els plànols cadastrals no representen de forma concloent l'assagador reial objecte d'aquesta delimitació, sent un element més de suport per a la consecució final d'aquest. Així mateix, no cal oblidar que el traçat pecuari ha sigut minuciosament estudiat en la proposta de delimitació, obtingut aprofundint fidelment en tota la documentació, fotografia aèria i plànols antics de les diverses fonts que formen part de l'ampli fons documental.  
En conseqüència, la delimitació s'ha ajustat al que estableix el projecte de classificació, i està justificat tècnicament en l'expedient.  
Respecte a l'al·legació del Sr. José Pablo López García, cal dir que el traçat del camí ramader ha sigut minuciosament estudiat en la proposta de delimitació, obtingut aprofundint fidelment en tota la documentació, fotografia aèria i plànols antics de les diverses fonts que formen part de l'ampli fons documental, i es correspon fidelment amb el projecte de classificació. La llei inclou de manera excepcional les modificacions de traçat per interés particular, que són objecte d'expedients independents a l'objecte de la delimitació. En conseqüència, no s'admet l'al·legació formulada.  
Article 4  
Que es cancel·len totalment o parcialment totes les inscripcions registrals que resulten contradictòries amb la delimitació.  
Article 5  
Iniciar la pràctica d'amollonament dels camins ramaders assagador Reial de la Manxa o de Sant Joan (Tram II-B: des del límit de la finca El Purgatorio fins al terme municipal de Villargordo del Cabriel) al terme municipal de Venta del Moro i assagador Reial de la Manxa a València al terme municipal de Villargordo del Cabriel, d'acord amb el conveni subscrit en data de 23 de desembre de 2002 (BOE 22.01.03), entre el Ministeri de Medi Ambient i la conselleria de Medi Ambient de la Generalitat Valenciana, per a l'execució del projecte de delimitació, amollonament i senyalització dels camins ramaders del corredor de la Vall del Cabriol - Albufera de València (ramal meridional) als terme municipals de Camporrobles, Fuenterrobles, Venta del Moro, Villargordo del Cabriel, Requena, Cortes de Pallás, Yátova, Dos Aguas, Tous, Catadau, Alfarp, Carlet, l'Alcúdia, Algemesí, Guadassuar, Albalat de la Ribera i Sueca.  
Contra aquesta ordre, que posa fi a la via administrativa, pot interposar-se recurs potestatiu de reposició en el termini d'un mes comptador des de l'endemà a la publicació en el Diari Oficial de la Comunitat Valenciana, davant del conseller de Territori i Habitatge, o ser impugnat directament davant de l'ordre jurisdiccional contenciós administratiu (art. 116 de la Llei 30/1992, de règim jurídic de les administracions públiques i del procediment administratiu comú) sense perjudici que els interessats puguen interposar qualsevol altre recurs que estimen procedent.  
València, 14 de juny de 2007  
El conseller de Territori i Habitatge,  
Esteban Gonzalez Pons